**Ministru kabineta noteikumu projekta „Noteikumi par pašvaldību sadarbības teritorijas civilās aizsardzības komisijām” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Civilās aizsardzības un katastrofas pārvaldīšanas likuma 8.panta otrās daļas 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Uz doto brīdi divi Ministru kabineta noteikumi (2009.gada 22.septembra Ministru kabineta noteikumus Nr.1072 “Noteikumi par pašvaldību civilās aizsardzības komisiju sarakstu, komisiju darbības teritoriju un to izveidošanas kārtību” un 2009.gada 22.septembra Ministru kabineta noteikumus Nr.1078 “Pašvaldības civilās aizsardzības komisijas paraugnolikums”) nosaka pašvaldību civilās aizsardzības komisiju izveidošanas un darbības kārtību. Minētais regulējums paredz ka katra pašvaldība izveido pašvaldības civilās aizsardzības komisiju, tomēr tas arī ļauj blakus esošajām pašvaldībām apvienoties un veidot apvienotās pašvaldību civilās aizsardzības komisijas, līdz ar to, ņemot vērā minēto valstī ir izveidotas 71 pašvaldību civilās aizsardzības komisija.  Vienlaikus tiek izstrādāti arī vienotie pašvaldību civilās aizsardzības plāni, proporcionāli pašvaldību civilās aizsardzības komisiju skaitam.  Tāpat Valsts ugunsdzēsības un glābšanas dienests ar četru gadu regularitāti veic pašvaldību civilās aizsardzības komisiju apmācību, kur 2014.gadā tika apmācīti 633 dažādu institūciju pārstāvji.  Darbam pašvaldības civilās aizsardzības komisijās tiek norīkotas dažādu iestāžu amatpersonas un bieži vien cilvēkresursu izvietojuma dēļ viena amatpersona tiek norīkota vairākās pašvaldību civilās aizsardzības komisijās, piemēram, atsevišķas Valsts ugunsdzēsības un glābšanas dienesta amatpersonas, katra, ir norīkota 3-4 pašvaldību civilās aizsardzības komisijās. Līdz ar to notiekot katastrofai, piemēram, vētrai, var tikt skartas vairākas pašvaldības un sasauktas vairākas blakus esošās pašvaldību civilās aizsardzības komisijas, kuru darbā ir norīkota viena un tā pati amatpersona, kā rezultātā tā fiziski nevarēs piedalīties visu pašvaldības civilās aizsardzības komisiju darbā. Minētā situācija ir attiecināma arī uz citām institūcijām, kas saskaras ar tādu pašu problēmu.  Vērtējot pašvaldību civilās aizsardzības komisiju skaitu, Valsts ugunsdzēsības un glābšanas dienests uzskata, ka tas ir jāsamazina, jo vairākām pašvaldību civilās aizsardzības komisijām ir vienoti apdraudējumi, kuru pārvarēšana bieži vien tiek risināta atsevišķi katrā pašvaldības civilās aizsardzības komisijā, kas savā ziņā izslēdz koordinētu pieeju jautājumu risināšanai. Vienlaikus daudzām pašvaldībām ir vienota infrastruktūra, kas var tikt ietekmēta apdraudējuma gadījumā, bet pastāv vairākas pašvaldību civilās aizsardzības komisijas un katastrofas seku ietekmē bojātas infrastruktūras atjaunināšana tiek risināta atsevišķi.  Izvērtējot esošo apvienoto civilās aizsardzības komisiju sastāvus (20 sadarbības teritoriju civilās aizsardzības komisijas paliek esošajā civilās aizsardzības komisiju sastāvā), iespējamos plūdu draudus (<http://pludi.meteo.lv/floris/sistema.html>) un pašvaldību atkarību no vienotas infrastruktūras, piemēram, ceļi, elektrolīnijas, kas var tikt bojāta, piemēram, vētras vai plūdu laikā, kā arī, lai mazinātu administratīvo slogu institūcijām gan deleģējot to pārstāvjus darbam pašvaldību civilās aizsardzības komisijās, gan izstrādājot pašvaldību civilās aizsardzības plānus, gan veicot pašvaldību civilās aizsardzības komisiju apmācību, Valsts ugunsdzēsības un glābšanas dienests piedāvā izveidot 36 sadarbības teritoriju civilās aizsardzības komisijas:   1. Rīgas sadarbības teritorijas civilās aizsardzības komisija (paliek esošās civilās aizsardzības komisijas sastāvā); 2. Jūrmalas sadarbības teritorijas civilās aizsardzības komisija (paliek esošās civilās aizsardzības komisijas sastāvā); 3. Olaines sadarbības teritorijas civilās aizsardzības komisija (sastāvēs no iepriekš 3 izveidotām pašvaldību civilās aizsardzības komisijām); 4. Salaspils sadarbības teritorijas civilās aizsardzības komisija (sastāvēs no iepriekš 2 izveidotām pašvaldību civilās aizsardzības komisijām); 5. Baldones sadarbības teritorijas civilās aizsardzības komisija (sastāvēs no iepriekš 2 izveidotām pašvaldību civilās aizsardzības komisijām); 6. Saulkrastu sadarbības teritorijas civilās aizsardzības komisija (sastāvēs no iepriekš 4 izveidotām pašvaldību civilās aizsardzības komisijām); 7. Daugavpils sadarbības teritorijas civilās aizsardzības komisija (paliek esošās apvienotās civilās aizsardzības komisijas sastāvā); 8. Valmieras sadarbības teritorijas civilās aizsardzības komisija (sastāvēs no iepriekš 3 izveidotām pašvaldību civilās aizsardzības komisijām); 9. Jelgavas sadarbības teritorijas civilās aizsardzības komisija (paliek esošās apvienotās civilās aizsardzības komisijas sastāvā); 10. Liepājas sadarbības teritorijas civilās aizsardzības komisija (paliek esošās civilās aizsardzības komisijas sastāvā); 11. Grobiņas sadarbības teritorijas civilās aizsardzības komisija (paliek esošās apvienotās civilās aizsardzības komisijas sastāvā); 12. Jēkabpils sadarbības teritorijas civilās aizsardzības komisija (sastāvēs no iepriekš 3 izveidotām pašvaldību civilās aizsardzības komisijām); 13. Rēzeknes sadarbības teritorijas civilās aizsardzības komisija (sastāvēs no iepriekš 2 izveidotām pašvaldību civilās aizsardzības komisijām); 14. Ventspils sadarbības teritorijas civilās aizsardzības komisija (paliek esošās civilās aizsardzības komisijas sastāvā); 15. Ventspils novada sadarbības teritorijas civilās aizsardzības komisija (paliek esošās civilās aizsardzības komisijas sastāvā); 16. Saldus sadarbības teritorijas civilās aizsardzības komisija (paliek esošās apvienotās civilās aizsardzības komisijas sastāvā); 17. Ogres sadarbības teritorijas civilās aizsardzības komisija (paliek esošās apvienotās civilās aizsardzības komisijas sastāvā); 18. Balvu sadarbības teritorijas civilās aizsardzības komisija (sastāvēs no iepriekš 4 izveidotām pašvaldību civilās aizsardzības komisijām); 19. Gulbenes sadarbības teritorijas civilās aizsardzības komisija (paliek esošās civilās aizsardzības komisijas sastāvā); 20. Tukuma sadarbības teritorijas civilās aizsardzības komisija (paliek esošās apvienotās civilās aizsardzības komisijas sastāvā); 21. Siguldas sadarbības teritorijas civilās aizsardzības komisija (sastāvēs no iepriekš 6 izveidotām pašvaldību civilās aizsardzības komisijām); 22. Bauskas sadarbības teritorijas civilās aizsardzības komisija (sastāvēs no iepriekš 4 izveidotām pašvaldību civilās aizsardzības komisijām); 23. Madonas sadarbības teritorijas civilās aizsardzības komisija (sastāvēs no iepriekš 5 izveidotām pašvaldību civilās aizsardzības komisijām); 24. Cēsu sadarbības teritorijas civilās aizsardzības komisija (paliek esošās apvienotās civilās aizsardzības komisijas sastāvā); 25. Krāslavas sadarbības teritorijas civilās aizsardzības komisija (sastāvēs no iepriekš 2 izveidotām pašvaldību civilās aizsardzības komisijām); 26. Preiļu sadarbības teritorijas civilās aizsardzības komisija (paliek esošās apvienotās civilās aizsardzības komisijas sastāvā); 27. Līvānu sadarbības teritorijas civilās aizsardzības komisija (paliek esošās civilās aizsardzības komisijas sastāvā); 28. Limbažu sadarbības teritorijas civilās aizsardzības komisija (sastāvēs no iepriekš 3 izveidotām pašvaldību civilās aizsardzības komisijām); 29. Alūksnes sadarbības teritorijas civilās aizsardzības komisija (paliek esošās civilās aizsardzības komisijas sastāvā); 30. Smiltenes sadarbības teritorijas civilās aizsardzības komisija (paliek esošās civilās aizsardzības komisijas sastāvā un Apes novads, kas iepriekš bija Alūksnes un Apes novadu apvienotajā civilās aizsardzībās komisijā); 31. Valkas sadarbības teritorijas civilās aizsardzības komisija (paliek esošās civilās aizsardzības komisijas sastāvā); 32. Dobeles sadarbības teritorijas civilās aizsardzības komisija (paliek esošās apvienotās civilās aizsardzības komisijas sastāvā); 33. Aizkraukles sadarbības teritorijas civilās aizsardzības komisija (sastāvēs no iepriekš 5 izveidotām pašvaldību civilās aizsardzības komisijām); 34. Ludzas sadarbības teritorijas civilās aizsardzības komisija (paliek esošās apvienotās civilās aizsardzības komisijas sastāvā); 35. Talsu sadarbības teritorijas civilās aizsardzības komisija (paliek esošās apvienotās civilās aizsardzības komisijas sastāvā); 36. Kuldīgas sadarbības teritorijas civilās aizsardzības komisija (sastāvēs no iepriekš 2 izveidotām pašvaldību civilās aizsardzības komisijām).   Sadarbības teritorija ir teritorija kurā civilās aizsardzības, katastrofas pārvaldīšanas vai katastrofas pārvaldīšanas koordinēšanas jautājumu risināšanai savā starpā sadarbojas pašvaldības, valsts institūcijas, kā arī fiziskas un juridiskas personas.  Vienlaikus veidojot sadarbības teritoriju civilās aizsardzības komisiju sarakstu tika ņemta vērā Vides aizsardzības un reģionālās attīstības ministrijas sniegtā informācija par attīstības centriem (Latvijas ilgtspējīgas attīstības stratēģija līdz 2030.gadam).  Noteikumu projekts paredz, ka sadarbības teritorijas civilās aizsardzības komisijas būs koordinējoša un konsultatīva institūcija, kas būs platforma pašvaldībām, valsts iestādēm, kā arī komersantiem, lai risinātu dažādus ar katastrofu pārvaldīšanu, katastrofu pārvaldīšanas koordinēšanu un civilo aizsardzību saistītus jautājumus. Vienlaikus komisija varēs nodrošināt koordinētu pasākumu īstenošanu katastrofas draudu vai katastrofas gadījumā, kur lēmums atbilstoši katastrofu veidam pieņems reaģēšanas un seku likvidēšanas darbu vadītājs (Civilās aizsardzības un katastrofas pārvaldīšanas likuma 6.panta trešā un ceturtā daļa). Reaģēšanas un seku likvidēšanas darbu vadītāji tiks noteikti atbilstoši jau spēkā esošajiem normatīvajiem aktiem, piemēram, ugunsgrēkā dzēšanu un glābšanas darbus vada un veic Valsts ugunsdzēsības un glābšanas dienests (Ministru kabineta 2010.gada 27.aprīļa noteikumu Nr.398 “Valsts ugunsdzēsības un glābšanas dienesta nolikums” 4.4. un 4.5.apakšpunkts), dzīvnieku infekcijas slimību profilakses un apkarošanas pasākumus organizē un koordinē Pārtikas un veterinārais dienests (Ministru kabineta 2005.gada 22.februāra noteikumu Nr.142 “Pārtikas un veterinārā dienesta nolikums” 4.3.apakšpunkts), cilvēku meklēšanas un glābšanas darbus jūrā koordinē un veic, kā arī jūrā notikušo avāriju sekas likvidē Nacionālie bruņotie spēki (Nacionālo bruņoto spēku likuma 61.panta pirmās daļas 4.punkts). Informācija par reaģēšanas un seku likvidēšanas darbu vadītājiem būs iekļauta valsts civilās aizsardzība plānā. Vienlaikus apdraudējuma gadījumā komisijas varēs koordinēt papildus resursu piesaisti no fiziskām vai juridiskām personām, tomēr lēmumu par šādu resursu nepieciešamību pieņems reaģēšanas un seku likvidēšanas darbu vadītājs un kārtība, kā tas ir jāveic ir noteikta Ministru kabineta 2017.gada 7. marta noteikumos Nr.131 “Noteikumi par juridiskās vai fiziskās personas resursu iesaistīšanu reaģēšanas un seku likvidēšanas pasākumos vai ugunsgrēka dzēšanā, vai glābšanas darbos, kā arī tai radušos izdevumu un zaudējumu kompensācijas aprēķināšanas kārtību”.  Pašvaldības veicot katastrofu pārvaldīšanas koordinēšanas uzdevumus (risku novērtēšana, pasākumu noteikšana, resursu apzināšana) tām katastrofām kur atbilstoši Civilās aizsardzības un katastrofas pārvaldīšanas likumā atbildība ir noteikta pašvaldībai varēs izmantot komisijas platformu, jo tajā būs iekļauti visu nepieciešamo iestāžu un komersantu pārstāvji, tādējādi arī īstenojot Civilās aizsardzības un katastrofas pārvaldīšanas likuma 6.panta sesto daļu. Vienlaikus komisijas ietvaros varēs noteikt katastrofas pārvaldīšanas pasākumus, kas ļaus izpildīt Civilās aizsardzības un katastrofas pārvaldīšanas likuma 11.panta ceturtās daļas 3.punktu par to ka sadarbībā ar valsts un pašvaldību institūcijām juridiskām un fiziskām personām tiek izstrādāts sadarbības teritorijas civilās aizsardzības plāns, kas tiks apstiprināts katrā pašvaldības domē.  Noteikumu projekts paredz, kad katrai sadarbības teritorijas civilās aizsardzības komisijai būs jāizstrādā attiecīgās komisijas nolikumus, kurā būs jānosaka komisijas locekļu pienākumi, tiesības un komisijas apziņošanas kārtību.  Noteikumu projekts paredz izmaiņas komisijas tiesībās salīdzinot ar Ministru kabineta 2009.gada 22.septembra noteikumu Nr.1078 “Pašvaldības civilās aizsardzības komisijas paraugnolikums” 4.5. - 4.7.apakšpunktu, jo kārtība kādā ierosina ārkārtējās situācijas izsludināšanu ir noteikta Likumā “Par ārkārtējo situāciju un izņēmuma stāvokli”, kārtība kādā pieprasa Nacionālo bruņoto spēku iesaistīšanu ir noteikta Ministru kabineta 2010.gada 5.oktobra noteikumos Nr.946 “Kārtība, kādā Nacionālie bruņotie spēki piedalās avārijas, ugunsdzēsības un glābšanas darbos, kā arī neatliekamos ārkārtējo situāciju izraisījušo notikumu seku likvidēšanas pasākumos”, bet informācijas pieprasīšanas kārtība ir noteikta Civilās aizsardzības un katastrofas pārvaldīšanas likuma 9.panta sestajā daļā un 11.panta otrās daļas 1.punktā.  Noteikumu projekts paredz to, ka līdz civilās aizsardzības komisijas izveidošanai noteikumu projektā noteiktos uzdevumus veiks jau uz doto brīdi izveidotās pašvaldību civilās aizsardzības komisijas.  Vienlaikus noteikumu projekts paredz, ka, lai noteiktu civilās aizsardzības komisijas priekšsēdētāju, Valsts ugunsdzēsības un glābšanas dienesta amatpersona, kas atbilstoši Civilās aizsardzības un katastrofas pārvaldīšanas likumam ir norīkota darbam komisijā, organizēs pirmo komisijas sēdi, uzaicinot attiecīgo sadarbības teritorijas pašvaldības domju priekšsēdētājus. |
| 3. | Projekta izstrādē iesaistītās institūcijas | Iekšlietu ministrija, Valsts ugunsdzēsības un glābšanas dienests. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts paredz, ka ņemot vērā iespējamos apdraudējumus pašvaldības (pašvaldību) teritorijā, komisijas sastāvā pašvaldību sadarbības teritorijas civilās aizsardzības komisijas sastāvā varēs iekļaut dažādu valsts iestāžu, pašvaldību un, ja nepieciešams komersantu nodarbinātos (projekta 7.punkts).  Vienlaikus, lai risinātu dažādus civilās aizsardzības jautājumus uz komisiju sēdēm var tiks uzucināti dažādu institūciju nodarbinātie, viedokļa sniegšanai. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazinās, jo tiek veidots mazāks komisiju skaits (no 71 uz 36), līdz ar to būs mazāks iesaistāmo nodarbināto skaits no institūcijām, mazāks komisiju nolikumu skaits, kā arī mazināsies Valsts ugunsdzēsības un glābšanas dienesta slogs veicot komisiju apmācību. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas nepārsniedz 200 *euro*, bet mērķgrupai, kuru veido juridiskas personas nepārsniedz 2000 *euro*. |
| 4. | Cita informācija | Nav. |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 2016.gada 6.novembrī tika publicēts Iekšlietu ministrijas mājas lapas sadaļā “Sabiedrības līdzdalība”, kur līdz 2016.gada 21.novembrim tika aicināts izteikt viedokli, iebildumus vai priekšlikums par noteikumu projektu. |
| 2. | Sabiedrības līdzdalība projekta izstrādē | Viedokļi, iebildumi vai priekšlikumi par noteikumu projektu netika saņemti. |
| 3. | Sabiedrības līdzdalības rezultāti | Viedokļi, iebildumi vai priekšlikumi par noteikumu projektu netika saņemti. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Republikas pilsētas vai novada pašvaldības, Valsts ugunsdzēsības un glābšanas dienests, Neatliekamās medicīniskās palīdzības dienests, Veselības inspekcija, Slimību profilakses un kontroles centrs, Pārtikas un veterinārā dienests, Valsts policija, Pašvaldības policijas, Valsts robežsardze, Nacionālie bruņotie spēki, Valsts meža dienests, Valsts vides dienests, akciju sabiedrības “Latvenergo“, akciju sabiedrības “Sadales tīkls”, akciju sabiedrības “Augstsprieguma tīkls”, ārstniecības iestādes un pašvaldības sociālās institūcijas, citas institūcijas, ja tas veicina komisijas darbības efektivitāti. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildē netiek ietekmētas institūciju funkcijas un uzdevumi.  Projekta izpildē tiek samazināts pašvaldību civilās aizsardzības komisiju skaits no 71 uz 36, līdz ar to arī samazinās nodarbināto skaits no dažādām institūcijām, kas tiks deleģēti darbam pašvaldību civilās aizsardzības komisijās. |
| 3. | Cita informācija | Nav. |

Anotācijas III, IV un V sadaļa – projekts šīs jomas neskar.

Iekšlietu ministrs R.Kozlovskis

Vīza:

valsts sekretāra pienākumu izpildītājs D.Trofimovs

M.Baltmanis

67075818, [martins.baltmanis@vugd.gov.lv](mailto:martins.baltmanis@vugd.gov.lv)